Κριτική σκέψη και κακοήθεις ενδοστοματικές αλλοιώσεις
Creators: name: Μαγκλάρας, Αναστάσιος Ιωάννη
Publisher: name: Aristotle University of Thessaloniki
Year: 2022
Subjects: Kριτική σκέψη
Κακοήθειες
Διαφορική διάγνωση
Critical thinking
Malignancies
Differential diagnosis

description: Στη σύγχρονη εποχή η άσκηση του ιατρικού επαγγέλματος έχει ξεφύγει από τις παραδοσιακές νόρμες και κανονικότητες. Ο θεράποντας ιατρός - οποιασδήποτε ειδικότητας - οφείλει να κατέχει πέρα από την πλήρη επάρκεια θεωρητικής και κλινικής κατάρτισης και πληθώρα άλλων χαρακτηριστικών που δρουν καθοριστικά στην επιτέλεση του καθήκοντός του. Ιδιαίτερη βαρύτητα έχει δοθεί στη μελέτη της σημασίας και της χρησιμότητας της κριτικής σκέψης στους ιατρούς, κατά τη διαφορική διάγνωση καταστάσεων που μπορούν να επιφέρουν σημαντικές επιπτώσεις στην υγεία του ατόμου. Η κριτική σκέψη, κατά αυτόν τον τρόπο, θεωρείται σημαντική και στον τομέα της αντιμετώπισης των κακοηθών νεοπλασμάτων στην ανατομική περιοχή του τραχήλου, του στόματος και της κεφαλής, καθώς είναι εκείνη που επιτρέπει την αξιολόγηση, την ανάλυση, την ερμηνεία και την αναδιάρθρωση των αντιλήψεων, οι οποίες στοχεύουν στην ίαση. Ο θεράπων βαδίζοντας σε ένα εννοιολογικό μονοπάτι το οποίο μπορεί να διαδραματίσει σημαντικό ρόλο στην ορθή λήψη αποφάσεων και την αξιολόγηση των πληροφοριών, μειώνει τον κίνδυνο υιοθέτησης λαθεμένων υποθέσεων κατά τη λήψη του ιστορικού και την αξιολόγηση των δεδομένων που απορρέουν από αυτό. Ο ειδικός στοματολόγος είναι σε θέση να καταλήξει σε αιτιολογημένα συμπεράσματα και σαφείς απαντήσεις, να προβεί σε λιγότερα διαγνωστικά σφάλματα και να επιτύχει βελτιωμένες σχέσεις με τον/την ασθενή. Τα αποτελέσματα τα οποία υποδεικνύουν την αξία της κριτικής σκέψης στο συγκεκριμένο επαγγελματικό κλάδο είναι πολλά και σχετίζονται με την ικανότητα κριτικής θέασης των δεδομένων και ουσιαστικής ανάλυσης και επεξεργασίας τους. Επίσης, έχουν γίνει αρκετές προσπάθειες για την ενσωμάτωσή της σε ιατρικά προγράμματα σπουδών, με πενιχρά όμως αποτελέσματα έως τώρα. Ο ειδικός στοματολόγος, αλλά και ο γενικός οδοντίατρος, με σκοπό να κατανοήσει τη σημασία της κριτικής σκέψης θα πρέπει να γνωρίσει το θεωρητικό της υπόβαθρο, τις εννοιολογικές προσεγγίσεις της, καθώς και τους ενδεχόμενους περιορισμούς τους οποίους οριοθετούν οι ηθικές αρχές, τα συστήματα αξιών, οι επιμέρους γνωστικές προκαταλήψεις, οι ιδιάζουσες κατηγορίες κλινικής συλλογιστικής και οι εν γένει κλινικές εμπειρίες. Συμπερασματικά, αφού η χρησιμότητα της κριτικής σκέψης στην αντιμετώπιση των κακοηθειών είναι αδιαμφισβήτητη και δεδομένη στην κλινική πράξη, προτείνονται διάφορες τεχνικές μάθησης, όπως η μάθηση που είναι βασισμένη σε προβλήματα, η αυτο-κατευθυνόμενη μάθηση, η λήψη αποφάσεων από τα δεδομένα, η κινητοποιητική συνέντευξη, κ.ά., που στοχεύουν στην επαρκή διδασκαλία της. Παρά την κοινή αποδοχή της ουσιαστικής συνεισφοράς της κριτικής σκέψης στην προώθηση της συνολικής υγείας απαιτούνται περισσότερες μελέτες και ερευνητικές προσπάθειες, προκειμένου να γίνει πιο συστηματική εκτίμηση και αξιοποίησή των ωφελειών της. Λέξεις κλειδιά: κριτική σκέψη, ιατρική, οδοντιατρική, στοματολογία, κακοήθειες, λήψη απόφασης διαφορική διάγνωση
description: In modern times the practice of the medical profession has departed from traditional norms. The treating physician - of any specialty - must possess beyond the full adequacy of theoretical and clinical training and a multitude of other characteristics that act decisively in the performance of his duty. Particular emphasis has been given to the study of the importance and usefulness of critical thinking in physicians, in the differential diagnosis of conditions that can have significant effects on individual health. Critical thinking, in this way, is considered important in the field of treatment of malignant neoplasms in the anatomical area of the cervix, mouth and head, as it is the one that allows the evaluation, analysis, interpretation and restructuring of perceptions, which aim at healing. The therapist by following a conceptual pathway that can play an important role in making the right decisions and evaluating information, reduces the risk of making false assumptions when taking history and evaluating the data derived from it. . The dentist is able to reach reasoned conclusions and clear answers, make fewer diagnostic errors and achieve improved relationships with the patient. The results that indicate the value of critical thinking in the specific professional field are many and are related to the ability to critically view the data and to effectively analyze and process them. Also, several attempts have been made to integrate it into medical curricula, but with poor results so far. In conclusion, since the usefulness of critical thinking in the treatment of malignancies is unquestionable and given in clinical practice, various learning techniques are proposed, such as problem-based learning, self-directed learning, decision-making from data the mobilization interview, etc., aimed at its adequate teaching. Despite the common acceptance of the substantial contribution of critical thinking to the promotion of overall health, more studies and research efforts are needed in order to make a more systematic assessment and utilization of its benefits. Keywords: critical thinking, medicine, dentistry, malignancies, decision making, differential diagnosis
description: Σε συνεργασία με: Παιδαγωγικό Δημοτικής Εκπαίδευσης (Πανεπιστήμιο Δυτικής Μακεδονίας)